

**Aðalfundur 2025**

**Aðalfundargerð**

**Aðalfundur Búnaðarsamtaka Vesturlands 2025**

**Hvanneyri 3. apríl 2025**

**Dagskrá**

Kl. 13.00

1. Fundur settur, skipan starfsmanna

2. Skýrsla formanns Guðmundar Davíðssonar

3. Afgreiðsla kjörbréfanefndar.

4. Ársreikningur lagður fram.

5. Erindi gesta – Trausti Hjálmarsson, formaður BÍ

6. Umræður um skýrslu stjórnar og reikninga

7. Afgreiðsla reikninga

8. Tillögur lagðar fram

Kaffihlé

9. Afgreiðsla mála

10. Kosningar

11. Önnur mál

12. Fundarslit

1. **Fundarsetning**

Fimmtudaginn 3. apríl 2025 var aðalfundur Búnaðarsamtaka Vesturlands (BV) haldinn í húsnæði LbhÍ á Hvanneyri.

Fundinn setti formaður Búnaðarsamtaka Vesturlands, Guðmundur Davíðsson og bauð hann gesti og fundarmenn velkomna. Guðmundur gerði að tillögu sinni að Jón Gíslason yrði fundarstjóri og lagði til að ritari fundarins væri Ingveldur Ingibergsdóttir. Var sú tillaga samþykkt og bað formaður fundarstjóra að taka við stjórn fundarins. Fundarstjóri skipaði í kjörbréfanefnd þá Kristján Magnússon, Jón E. Einarsson og Guðmund Gunnarsson og tóku þeir þegar til starfa.

1. **Skýrsla formanns Búnaðarsamtaka Vesturlands fyrir árið 2024**

Fundarstjóri ágæta fundarfólk.

Tíminn líður hratt, komið að uppgjöri eina ferðina enn. Stjórn BV hélt 4 reglulega fundi á árinu auk samskipta gegnum tölvupóst og síma. Síðastliðið ár hefur verið nokkuð hefðbundið hjá samtökunum okkar, reksturinn í jafnvægi og náðist að skila ársuppgjörinu réttu megin við núllið en það er ekki markmið að reka samtökin með hagnaði enda er fyrst og fremst um þjónustu við bændur að ræða.

Uppistaðan í rekstrinum eru kúasæðingarnar sem fyrr, 2024 var fyrsta árið í nýju fyrirkomulagi þar sem rukkað er fast gjald eftir kúafjölda óháð notkun og er gjaldskráin sú sama um land allt, þá fékkst einnig leiðrétting á jöfnun aksturskostnaðar milli svæða sem kemur sér vel fyrir BV þar sem vegalengdir eru miklar. Nú eftir áramótin var síðan byrjað að bjóða upp á kyngreint kúasæði og er þegar byrjað að sæða með því á okkar svæði. Um tilraun er að ræða og vonandi koma niðurstöður innan árs enda eftir töluverðu að slægjast fyrir ræktunarstarfið.

Góð þátttaka var í sauðfjársæðingunum síðastliðið haust og eins og fyrra ár megin áhersla á hrúta sem bera verndandi arfgerð gegn riðu, ánægjulegt að enn eru að finnast fleiri og óskyldir einstaklingar á nýjum svæðum sem bera þessa arfgerð sem á vafalaust eftir að auðvelda og flýta fyrir að fría allt landið við riðuvágestinum.

Rekstur klaufskurðarbássins gekk vel og var tekin ákvörðun síðastliðið haust að endurnýja básinn og er nýr kominn í Borgarnes, verður vonandi byrjað að nota hann fljótlega, gamli básinn er til sölu.

Bókhaldsþjónusta BV var rekin með svipuðu sniði og undanfarin ár en það er dótturfélag BV, ástæða er að benda bændum á að þar er boðið upp á góða þjónustu á sanngjörnu verði .

Á síðasta aðalfundi var rætt um að endurskoða samþykktir samtakanna, stjórnin leggur nú fyrir aðalfundinn tillögu um töluvert breyttar samþykktir BV sem vonandi flest ykkar hafið skoðað aðeins, helstu breytingarnar eru þær að í stað þess að hreppabúnaðarfélögin séu grunneiningar er lagt til að einstaklingar og eða lögaðilar séu með beina félagsaðild að BV. Þetta er fyrst og fremst hugsað til þess að auðvelda og jafna aðstöðu þeirra sem vilja koma í félagið óháð því hvort virkt búnaðarfélag sé starfandi á viðkomandi svæði en því miður er staðan orðin sú að nokkur búnaðarfélög á svæði BV eru lítt eða ekki starfandi og getur núverandi fyrirkomulag hamlað aðkomu að BV þar sem slíkt ástand er. Ég ber þá von í brjósti að BV geti orðið áfram sem hingað til einskonar hlíf eða hattur fyrir landbúnað og starfsemi honum tengd og áhugi eflist fyrir samtakamætti innan svæðisins. Búnaðarsamtök Vesturlands hafa alla burði til þess ef vilji félagsmanna er fyrir hendi.

Að lokum vil ég þakka samstarfið við stjórnarmenn, framkvæmdastjóra og annað starfsfólk BV, svo og skoðunarmönnum og endurskoðendum.

Guðmundur Davíðsson

1. **Afgreiðsla kjörbréfanefndar**

Guðmundur Gunnarsson fór yfir kjörbréfin fyrir hönd Kjörbréfanefndar

**Frá Búnaðarfélagi Hvalfjarðar:**

Magnús Már Haraldsson

Lilja Guðrún Eyþórsdóttir

**Frá Búnaðarfélagi Skorradalshrepps:**

Jón Eiríkur Einarsson

**Frá Búnaðarfélagi Andakíls –** *enginn fulltrúi*

**Frá Búnaðarfélagi Lundarreykjadals:**

Jónmundur M. Guðmundsson

Símon Bergur Sigurgeirsson

**Frá Búnaðarfélagi Reykdæla –** *enginn fulltrúi*

**Frá Búnaðarfélagi Þverárþings:**

Ásgeir Ásgeirsson

Diðrik Vilhjálmsson

Guðmundur Eggert Þórðarson

**Frá Búnaðarfélagi Mýramanna:**

Sigfús Helgi Guðjónsson

Sigurjón Helgason

Unnsteinn Jóhannsson

**Frá Búnaðarfélagi Kolbeinsstaðahrepps**

Kristján Magnússon

**Frá Búnaðarfélagi Eyja-og Miklaholtshrepps**

Þröstur Aðalbjarnarson

**Frá Búnaðarfélagi Staðarsveitar:**

Sigurjón Grétarsson

Guðjón Jóhannesson

**Frá Búnaðarfélagi Eyrarsveitar** – *enginn fulltrúi*

**Frá Búnaðarfélagi Helgafellssveitar** – *enginn fulltrúi*

**Frá Búnaðarfélagi Hörðudals**

Kári Gunnarsson

**Frá Búnaðarfélagi Miðdala:**

Sigursteinn Hjartarson

Guðmundur Freyr Geirsson

**Frá Búnaðarfélagi Laxárdals**

Svanborg Þ. Einarsdóttir

**Frá Búnaðarfélagi Hvammsfjarðar**

Jón Ingi Ólafsson

Guðmundur Guðmundsson

**Frá Búnaðarfélagi Kjalnesinga:**

Hafþór Finnbogason

Samkvæmt kjörbréfum voru því 20 fulltrúar mættir af 28 og fundurinn telst því löglegur með 71,4% mætingu

**4. Ársreikningur lagður fram**.

Torfi Bergsson fór yfir framlagðan ársreikning og eru helstu niðurstöður úr rekstrar-og efnahagsreikningi eftirfarandi:

Rekstrartekjur alls kr.128.764.530.-

Rekstrargjöld alls kr.122.329.466.-

Afskriftir kr. 3.790.498.-

Hagnaður/ Tap fyrir fjármagnsliði er kr. 2.644.566.-

Fjármagnsliðir eru neikvæðir um kr.1.553.842.-

Hagnaður/ Tap dótturfélagsins BBV ehf er kr. 647.921.-

Hagnaður/ Tap ársins er kr. 1.738.645.-

Eignir samtals eru kr. 54.285.426.-

Eigið fé er alls kr. 15.968.500.-

Skuldir samtals eru kr. 38.316.926.-

Skuldir-og eigið fé alls kr. 54.285.426.-

1. **Erindi gesta – Trausti Hjálmarsson**

Trausti hvatti félagsmenn að hlúa vel að sínum samtökum. Hann kom inná vinnu við nýja Búvörusamninga og á næstu dögum verði farin hringferð um landið með ráðherra. Ítrekaði mikilvægi þess að mæta þar.

Hjá BÍ eru nú 19 stöðugildi og rekstur gengur vel. Það er vilji til að styrkja stöðu bænda og vinna í að bæta almenningsálitið og takast á við nýjar áskoranir með nýrri ríkisstjórn.

Mikil samstaða myndaðist meðal bænda varðandi tollamálin, gagnvart stjórnvöldum.

Það helsta sem er framundan hjá BÍ er því, Búvörusamningarnir og efla samskipti við bændur. Trausti telur BÍ á réttu róli, félagsmönnum hefur fjölgað og reksturinn ágætur. Hann hvatti bændur til að mæta á Bændafund BÍ með ráðherra 9.apríl næstkomandi.

Trausti gaf síðan færi á fyrirspurnum og varð nokkur umræða um ýmis mál.

**6. Umræður um skýrslu stjórnar og reikninga.**

Enginn hvað sér hljóðs varðandi skýrslu stjórnar og reikninga félagsins.

**7. Afgreiðsla reikninga.**

Fundarstjóri bar upp reikningana og lagði til að reikningar BV 2024 væru samþykktir

– *Samþykkt samhljóða*

**8. Tillögur lagðar fram:**

Skipað var í 2 nefndir, Fjárhagsnefnd og Allsherjarnefnd þar sem fundarmönnum var skipt niður og málin rædd inni í nefndum.

**9. Afgreiðsla mála:** Lilja Guðrún Eyþórsdóttir kynnti tillögur fjárhagsnefndar

**Aðalfundur Búnaðarsamtaka Vesturlands haldinn á Hvanneyri 3. apríl 2025,** leggur til að félagsgjald BV verði áfram kr. 15.000.- - *Samþykkt samhljóða*

**Aðalfundur BV haldinn á Hvanneyri 3. apríl 2025,** leggur til að laun skoðunarmanna verði 15.000.-

- *Samþykkt samhljóða*

**Aðalfundur Búnaðarsamtaka Vesturlands haldinn á Hvanneyri 3. apríl 2025,** leggur til að laun Búnaðarþingsfulltrúa verði kr. 15.000.- fyrir hvern fundardag auk fullra dagpeninga, ef ekki er um netfundi að ræða. - *Samþykkt samhljóða*

**Aðalfundur Búnaðarsamtaka Vesturlands haldinn á Hvanneyri 3. apríl 2025**, leggur til að greiddir verði aksturspeningar til aðalfundarfulltrúa, samkvæmt eknum kílómetrum. - *Samþykkt samhljóða*

Lilja Guðrún Eyþórsdóttir kynnti fjárhagsáætlun Búnaðarsamtakanna og fór yfir helstu rekstrarliði**:**

**Aðalfundur Búnaðarsamtaka Vesturlands (BV) haldinn á Hvanneyri 3. Apríl 2025**, leggur fram eftirfarandi fjárhagáætlun:

|  |  |
| --- | --- |
|  | Áætlun |
|  | **2025** |
| **Rekstartekjur** |  |
| **Seld þjónusta** | **67.400.000** |
| **Starfsfé** | **59.215.551** |
| **Aðrar tekjur** | **200.000** |
|  |  |
| **Tekjur alls** | **126.815.551** |
|  |  |
| **Rekstrar gjöld.** |  |
| **Rekstrarvörur** | **24.625.000** |
| **Laun og annar starfsmannakostnaður** | **72.439.660** |
| **Bifreiða- og ferðakostnaður** | **13.430.000** |
| **Annar rekstrarkostnaður** | **6.647.000** |
| **Samt:** | **117.141.660** |
| **Afskriftir** | 4.510.000 |
|  |  |
| **Hagnaður (tap) fyrir fjármunatekjur og (fjármagnsgjöld)** | **5.163.891** |
|  |  |
| **Fjármunatekju/fjármunagj.** | **- 3.550.000** |
| **Afkoma dótturfélags (eða aðrar tekjur)** | **-** |
| Mismunur. | **1.613.891** |

* *Samþykkt samhljóða*

Þröstur Aðalbjarnarson kynnti tillögur allsherjarnefndar:

**Aðalfundur Búnaðarsamtaka Vesturlands haldinn á Hvanneyri 3. apríl 2025**, fékk til skoðunar tillögu frá stjórn BV varðandi breytingar á samþykktum og aðild að Búnaðarsamtökunum Vesturlands.

* *Eftir að Allsherjarnefnd hafði rætt þessa tillögu ítarlega, funduðu stjórnarmenn stuttlega og komu með breytingartillögu, þess efnis að fresta afgreiðslu og vinna tillöguna betur fyrir næsta aðalfund. - Samþykkt*

**10. Kosning stjórnar og varastjórnar**

**a. Kosning formanns BV**,

Guðmundur Davíðsson, formaður, gaf ekki kost á sér til áframhaldandi stjórnarsetu.

Þröstur Aðalbjarnarson hlaut kosningu til formanns með 18 atkvæðum af 19.

**b**. **Kosnir aðrir stjórnarmenn**, kosið var um 4 menn í stjórn, tveir stjórnamenn gáfu ekki kost á sér til áframhaldandi stjórnarsetu, þeir Jón Ingi Ólafsson og Jónmundur Magnús Guðmundsson.

Þessir hlutu kosningu:

Sigurjón Helgason ( var stjórnarmaður fyrir aðalfund)

Símon Bergur Sigurgeirsson

Hafþór Finnbogason

Svanborg Þ. Einarsdóttir

**c. Kosnir 5 varamenn í stjórn**, 1. varamaður var kosinn Lilja Guðrún Eyþórsdóttir, 2. Varamaður var kosinn Guðmundur Gunnarsson, 3. Varamaður var kosinn Magnús Már Haraldsson, 4. Varamaður var kosinn Helga Elínborg Guðmundsdóttir og 5. Varamaður var kosinn Helgi Már Ólafsson.

**d.** **Kosning skoðunarmanna reikninga**

Skoðunarmenn voru kosnir þeir, Brynjólfur Guðmundsson og Jón Gíslason

Varamenn þeirra: Hallur Pálsson og Böðvar Bjarki Magnússon.

**e. Búnaðarþingsfulltrúi** var kjörinn Þröstur Aðalbjarnarson, nýr formaður BV, til vara verður varaformaður BV en ný stjórn á eftir að skipta með sér verkum.

**11. Önnur mál**

Þröstur tók til máls og þakkaði góða kosningu. Hann vill efla samstarf milli búgreina á svæðinu og efla félagsstarfið almennt.

Anton Torfi tók til máls og óskaði nýjum formanni til hamingju og þakkaði Guðmundi Davíðssyni fyrir góð störf. Fyrirspurn kom varðandi raforkumál, sem Anton Torfi svaraði fyrir.

Guðmundur Davíðsson tók til máls, hann óskaði nýjum formanni til hamingju og þakkaði gott samstarf við fráfarandi stjórn, sem og starfsfólk BV.

Jón Gíslason, fundarstjóri þakkaði mönnum góðan fund.

**12. Fundarslit,** Þröstur þakkaði góða fundarstjórn, góða mætingu og fundarsetu og óskaði fundarmönnum góðrar heimferðar.

Fundi slitið kl. 16.40

Fundarritari: Ingveldur H. Ingibergsdóttir